Lav et referat af nedenstående tekst:

Tekst:
Mandag aften drev den hollandske bomtrawler Sursum-Corda UK-172 langsomt fra sit anker og endte med at støde på grund ud for kysten mellem Nørre Lyngby og Løkken. Skibet kaldte på hjælp over Lyngby Radio, og Hirtshals Redningsstation sendte også hjælp, men den hollandske bomtrawler var drevet så langt ind, at det ikke var muligt at trække den ud igen. Derfor har skibet været under overvågning fra fiskeriinspektionsskibet "Vestkysten" natten over. - De kommer hurtigt ret langt ind og sidder nu uhjælpeligt fast. Der er seks besætningsmedlemmer ombord og de har det godt, siger Klaus Thing Rasmussen, vagthavende officer ved Forsvarets Operationscenter. Arbejder på en plan Selv om skibet ikke viser tegn på læk eller andre skader, så skal det tjekkes igennem af dykkere, inden man kan trække det ud på åbent hav igen. - Det er problematisk, at det ligger så langt inde. Det gør det svært for os at nå frem til det. Vi arbejder på en plan sammen med Søfartstyrelsen og skibets forsikringsselskab, så vi bedst muligt kan få dem fri, siger Klaus Thing Rasmussen.

Referat:
Forsvarets Operationscenter arbejder sammen med Søfartsstyrelsen på en plan om at få skibet tilbage på åbent hav.